google/wiki40b huggingface dataset:
Παναγιώτης Ζαφειρόπουλος (Άκουρος)

Βιογραφικά στοιχεία

Ο Παναγιώτης Ζαφειρόπουλος, καταγόταν από το χωριό Αγιάννης της επαρχίας Αγίου Πέτρου Πελοποννήσου. Ήταν εγκατεστημένος στην Κωνσταντινούπολη, όπου εμπορευόταν και αφού έγινε μέλος της Φιλικής Εταιρίας, με την έναρξη της Επανάστασης, επέστρεψε στην πατρίδα του. Εκεί, μαζί με τους αδερφούς του, Κωνσταντίνο και Ιωάννη, ηγήθηκαν του στρατού των Αγιαννιτών. Σύντομα, παρουσιάστηκε με σώμα στρατιωτών συμπατριωτών του στα Βέρβενα και κατόπιν εξεστράτευσε κατά το χωριό Στενό, όπου σύστησε στρατόπεδο, και όπου σώζονται μέχρι σήμερα τα «ταμπούρια του Άκουρου».
Κατά την επανάσταση, συνεργάστηκε με διάφορες προσωπικότητες όπως τον Θεόδωρο Κολοκοτρώνη, τον Αναγνώστη Κοντάκη, τον προεστό Πάνο Σαρηγιάννη και πολλούς άλλους. Η δραστηριότητα και ο ζήλος του στην υπηρεσία του πολέμου πολύ επαινέθηκαν, ενώ ο Πρίγκηπας Δημήτριος Υψηλάντης τον είχε πολύ σε εκτίμηση. Σημαντικές, επίσης, ήταν και οι χρηματικές προσφορές τους στον αγώνα.
Από τον Άγιο Σώστη, ο Άκουρος ανεχώρησε και ήρθε στην ράχη της Βολιμής, όπου πολέμησε τους Τούρκους. Μετά την Άλωση της Τριπολιτσάς πήγε και στη Ρούμελη και έλαβε μέρος και στην μάχη της Αγίας Μαρίνας και της Στυλίδος, κατά την οποία όχι μόνο αυτός, αλλά και όλο το σώμα του αρίστευσε υπό τις διαταγές του Νικήτα Σταματελόπουλου. Ο Παναγιώτης Ζαφειρόπουλος, συμμετείχε και σε πολλές άλλες μάχες, καθώς και στην Β΄ Εθνοσυνέλευση Άστρους.
Αιχμαλωτίστηκε στη Μάχη του Κρεμμυδίου και ελευθερώθηκε δι' ανταλλαγής αιχμαλώτων. Κατά τα έτη 1824 - 1825, ανακαίνισε το Κάστρο Παραλίου Άστρους, όπου εγκαταστάθηκε μαζί με τους αδερφούς του. Το 1826, απέκρουσε τις στρατιές του Ιμπραήμ, αφού κλείστηκε και πολέμησε στο κάστρο μαζί με άλλα 1200 άτομα.
Ο Παναγιώτης Ζαφειρόπουλος, πέθανε το 1848. Ήταν παντρεμένος και είχε 2 παιδιά.
Λιμάνι της Θεσσαλονίκης

Το λιμάνι της Θεσσαλονίκης είναι ένα από τα μεγαλύτερα ελληνικά λιμάνια και ένας από τους μεγαλύτερους λιμένες της λεκάνης του Αιγαίου με συνολική ετήσια κυκλοφοριακή ικανότητα 16 εκατομμυρίων τόνων (7 εκατομμύρια τόνους ξηρού φορτίου και 9 εκατομμύρια τόνους υγρού φορτίου). Ως ελεύθερο λιμάνι λειτουργεί ως σημαντική πύλη για την ενδοχώρα της Βαλκανικής και της νοτιοανατολικής Ευρώπης.
Στο λιμάνι της Θεσσαλονίκης προσεγγίζουν κρουαζιερόπλοια κυρίως τους καλοκαιρινούς μήνες. Ακόμη τους θερινούς μήνες η Θεσσαλονίκη συνδέεται ακτοπλοϊκά με τις Σποράδες, τις Κυκλάδες και την Κρήτη.
Το λιμάνι της Θεσσαλονίκης περιέχει επίσης το δεύτερο μεγαλύτερο λιμάνι εμπορευματοκιβωτίων στην Ελλάδα, μετά το λιμάνι του Πειραιά.
Françafrique

Ο όρος « Françafrique » χρησιμοποιείται για τον ορισμό της νεοαποικιοκρατικής δράσης της Γαλλίας στην Αφρική. Η δράση αυτή καλύπτει το σύνολο των προσωπικών σχέσεων, σε συνδυασμό με τους πολιτικούς, οικονομικούς και στρατιωτικούς μηχανισμούς που εξακολουθούν να συνδέουν την Γαλλία με τις πρώην αφρικανικές της αποικίες, καθώς και έναν ορισμένο αριθμό άλλων αφρικανικών κρατών.
Τα δίκτυα επιρροής είναι ιδιαιτέρως ενεργά στις πρώην γαλλικές αποικίες, αλλά και σε άλλες γαλλόφωνες χώρες ή μη-γαλλόφωνες.
Ο όρος « Françafrique » χρησιμοποιείται αρκετά συχνά για την κατακραυγή της εξωτερικής πολιτικής της Γαλλίας στην Αφρική, είτε πρόκειται για αληθή γεγονότα είτε όχι: υποθετική υποστήριξη, η οποία προσφέρθηκε στους Χούτου που ήσαν υπεύθυνοι της γενοκτονίας των Τούτσι στη Ρουάντα το 1994, κατακραυγή για την βοήθεια που προσφέρθηκε στο αλγερίνικο καθεστώς στον αγώνα του κατά του GIA ή στον Τυνήσιο πρόεδρο Μπεν Αλί, η Υπόθεση Elf, οι στρατιωτικές επεμβάσεις στις χώρες που βρίσκονται σε αναβρασμό (Ακτή Ελεφαντοστού, Μάλι, Κεντροαφρικανική Δημοκρατία).
Ο όρος αυτός, πλέον, έχει καθιερωθεί, λόγω της μαζικής και επαναλαμβανόμενης χρήσης του από τα γαλλικά ΜΜΕ, για τον γενικότερο ορισμό των ειδικότερων διπλωματικών σχέσεων που διατηρεί η Γαλλία με τις πρώην αφρικανικές της αποικίες, καθώς και για την επανεξέταση της ορθότητας της συγκεκριμένης πολιτικής.
Κάρολος του Λα Ρος-συρ-Υόν

Βιογραφία

Ήταν ο δευτερότοκος γιος του Λουδοβίκου πρίγκιπα του Λα Ρος-συρ-Υόν και της Λουίζας των Βουρβόνων, κόρης και κληρονόμου του Γιλβέρτου κόμη του Μονπανσιέ. Την κομητεία του Μονπανσιέ κληρονόμησε ο πρωτότοκος αδελφός του Λουδοβίκος. 
Μαζί με τον Λουδοβίκο συμμετείχε στους πολέμους εναντίον του Καρόλου Ε΄ των Αψβούργων στην Προβηγκία (1536), στο Αρτουά (1537), στο Ρουσιγιόν (1542) και στην Καμπανία (1544). Αιχμαλωτίστηκε κοντά στο Σαλόν-συρ-Μαρν. Όταν ελευθερώθηκε, έλαβε μέρος στην άμυνα του Μετς, όταν την πόλη πολιόρκησε ο Κάρολος Ε΄ το 1552. Έπειτα ακολούθησε τον Ερρίκο Γ΄ της Γαλλίας στην πολιορκία του Ρεντί στο Αρτουά.
Κατά τη διάρκεια των Θρησκευτικών Πολέμων έλαβε μέρος στις πολιορκίες των πόλεων Μπουρζ και Ρουέν (1562). Ήταν οικείος της Αικατερίνης των Μεδίκων και, αν και ο αδελφός του Λουδοβίκος ακολούθησε τους Ουγενότους του δούκα του Γκιζ, εκείνος έμεινε μετριοπαθής Καθολικός.
Μαίρη Σέλλεϋ

Βιογραφία

Η Μαίρη Σέλλεϋ ήταν κόρη του πολιτικού φιλοσόφου Ουίλλιαμ Γκόντουϊν και της φεμινίστριας συγγραφέως Μαίρης Γουόλστονκραφτ.Η μητέρα της απεβίωσε λίγες μέρες μετά τη γέννηση της.Την ανατροφή της ανέλαβε ο πατέρας της,Γουίλιαμ Γκόντγουιν.Η Μαίρη έλαβε μια εξαιρετική εκπαίδευση,η οποία ήταν πολύ ευρεία και ριζοσπαστική για την εποχή της.Ο πατέρας της,όταν η ίδια ήταν 15 ετών, την περιγράφει ως τολμηρή,αποφασιστική και με <κοφτερό> μυαλό.Ο κ.Γκόντγουιν,το 1812,την στέλνει να μείνει σε ένα σπίτι φίλων,των Μπάξτερς,στην Σκωτία.Εκεί γνωρίζει και ερωτεύεται τον ποιητή Πέρσι Σέλλεϋ, ο οποίος την απήγαγε το 1814 στην Ελβετία. Παντρεύτηκαν μετά τον θάνατο της γυναίκας του Σέλλεϋ, Χάρριετ Γουέστμπρουκ. Το 1816 κατά τη διάρκεια ταξιδιού με τον Σέλλεϋ, και ενώ φιλοξενούνταν στη βίλα του ποιητή Λόρδου Μπάυρον στην Ελβετία, ξεκίνησε να γράφει το πασίγνωστο μυθιστόρημα Φρανκενστάιν. Τελείωσε το έργο το 1817 και εκδόθηκε το 1818. Μετά το θάνατο του συζύγου της αφοσιώθηκε στη συγγραφή.
Γουνοποιία της Καστοριάς

Η γουνοποιία είναι η σημαντικότερη οικονομική δραστηριότητα για την Καστοριά. Από την Βυζαντινή περίοδο η τέχνη και το εμπόριο της γούνας και των παραγόμενων ειδών της αναπτύχθηκε και εξελίχθηκε, κάνοντας σήμερα την Καστοριά κέντρο του παγκόσμιου ενδιαφέροντος του εμπορίου γούνας και το μοναδικό κέντρο επεξεργασίας της στην Ευρώπη. Παράλληλα με την ανάπτυξη της γουνοποιίας, το εμπόριο γούνας και των ειδών παραγωγής της άνθησε με αποτέλεσμα ήδη από τον 19ο αιώνα τη μετανάστευση και τη δημιουργία πολλών οικονομικά αναπτυγμένων παροικιών από Καστοριανούς στη Ν.Υόρκη, το Παρίσι, το Μόναχο, τη Λειψία, τη Γερμανία, την Ισπανία, την Ιταλία και αλλού. Η Καστοριά σήμερα είναι ένα από τα σημαντικότερα κέντρα παραγωγής επεξεργασίας και διάθεσης γούνας παγκοσμίως και ένας από τους σπουδαιότερους τομείς του Ελληνικού εξωτερικού εμπορίου και της εθνικής οικονομίας.

Ιστορία της γούνας

Πρίν τον 14ο αιώνα η επεξεργασία της γούνας ήταν γνωστή στην Καστοριά, ενώ τον 16ο άρχισαν οι εισαγωγές πρώτων υλών για να καλύψουν την αυξημένη ζήτηση. Τον 18ο αιώνα η γούνα καθιερώνεται παγκοσμίως ως δείγμα κομψότητας και από το 1894 αρχίζει η πρώτη εκβιομηχάνιση στην κατεργασία της γούνας στην Καστοριά καθώς μέχρι τότε ήταν χειροποίητη. Με το τέλος του Β' Παγκόσμιου Πολέμου η Καστοριά έχει καθιερωθεί ως σημαντικό διεθνές κέντρο επεξεργασίας γούνας. Σήμερα η παράδοση συνεχίζεται με τη χρήση πρώτων υλών που προέρχονται από ελεγχόμενα εκτροφεία με σωστές προδιαγραφές και οικολογική συνείδηση.

Φάσεις παραγωγής από γουνοδέρματα

1. Ράψιμο των λωρίδων και σχηματισμός του γουναρικού.
2. Κοπή των δερμάτων σε λεπτές λωρίδες (ξέρυσμα).
3. Μιτσάρισμα (διαδικασία καθαρισμού των δερμάτων από κεφάλι, πόδια ούρα και συνδυασμού των δερμάτων στη    βάση κυρίως του χρωματισμού ,του μήκους κλπ).
4. Άνοιγμα και τέντωμα-στέγνωμα των δερμάτων.
5. Σολτάρισμα δερμάτων (ταξινόμηση ανά 25 τεμάχια, με βάση κοινά χαρακτηριστικά: γένος-μέγεθος-χρωματισμός).
6. Παραλαβή των δεψασμένων δερμάτων γουνοφόρων ζώων.
7. Σταμάτωμα (τέντωμα) στις προδιαγραφές του μοντέλου.
8. Πικίρισμα (τοποθέτηση εσωτερικής φόδρας).
9. Μοντάρισμα του μοντέλου.
10. Κλείσιμο  και έλεγχος του παλτού.
11. Τελικό φοδράρισμα του παλτού.
12. Τελικό κοντρόλ και σιδέρωμα με ατμό.
13. Προσωρινή αποθήκευση μέχρι τη στιγμή της  εξαγωγής.

Γούνα και Οικολογία

Με την εμφάνιση του οικολογικού κινήματος στην Ευρώπη τη δεκαετία 1970 -80 δημιουργήθηκαν προβλήματα στον κλάδο της γουνοποιίας. Ως οικολογική γούνα εννοείτο παλαιότερα η συνθετική γούνα. Οι έντονες διαμαρτυρίες όμως των φορέων της γούνας, οδήγησαν στην έκδοση αγορανομικής διάταξης που απαγόρευε να χαρακτηρίζονται οι συνθετικές γούνες ως οικολογικές μιας και είναι υποπροϊόντα πετρελαίου. Οικολογική γούνα, χαρακτηρίζεται η φυσική γούνα γιατί προέρχεται από τη φύση και αφομοιώνεται χωρίς να μολύνει το περιβάλλον. Αντιδράσεις υπήρξαν και από τους φιλόζωους. Οι Καστοριανοί γουνοποιοί χαρακτηρίζουν το κίνημά τους ως anti-fur και όχι οικολογικό.
Μιχάλης Πολατώφ

Βιογραφία

Γεννήθηκε το 1948 και το πραγματικό του όνομα ήταν Μιχάλης Αποστολάτος. Σπούδασε σκηνοθεσία στην Ιταλία. Επιστρέφοντας στην Ελλάδα συνεργάστηκε το 1982 με την Εθνική Λυρική Σκηνή, σκηνοθετώντας τη Λουτσία ντι Λάμερμουρ του Γκαετάνο Ντονιτσέττι ενώ το 1999 σκηνοθέτησε την παράσταση «Ρέα» του Σπύρου Σαμαρά, αναλαμβάνοντας ταυτόχρονα και τον σχεδιασμό των κοστουμιών. Παράλληλα, ανέλαβε την ενδυματολογική επιμέλεια διάφορων παραστάσεων. Η ενασχόληση του Πολατώφ με τον χώρο της μόδας ήταν εκείνη που του έδωσε αναγνωρισιμότητα. Κατάφερε να ξεχωρίσει και να διακριθεί σε διεθνές επίπεδο καταφέρνοντας να αναγνωριστεί στα τέλη της δεκαετίας του 1980 ως ένας πολλά υποσχόμενος Ευρωπαίος σχεδιαστής μόδας. 
Ήταν προσωπικός φίλος της Ισπανίδας υψίφωνου Μονσεράτ Καμπαγιέ, η οποία φορούσε συχνά φορέματα σχεδιασμένα από τον ίδιο. Απεβίωσε την Πέμπτη 26 Δεκεμβρίου του 2002, χτυπημένος από τον καρκίνο. Η κηδεία του πραγματοποιήθηκε στην Αθήνα και η σορός του θάφτηκε στο Γ΄ Νεκροταφείο.
Αθηνά Κρικέλη

Βιογραφικά στοιχεία

Γεννήθηκε στην Θεσσαλονίκη. Παρακολούθησε σπουδές δημοσιογραφίας στο Λονδίνο την περίοδο 1987 με 1990, ενώ έκανε μεταπτυχιακό στα Μέσα Μαζικής Ενημέρωσης σε πανεπιστήμιο της Νέας Υόρκης.
Το 1999 δημιούργησε και υπήρξε διευθύνουσα σύμβουλος την πρώτη διαδικτυακή ελληνοαμερικανική τηλεόραση και την εταιρεία Ellopia Media Group. Τα ντοκιμαντέρ της έχουν βραβευθεί τρεις φορές από την Ελλάδα, από τον Πρόεδρο της Ελληνικής Δημοκρατίας Κωστή Στεφανόπουλο, ενώ επίσης έχει βραβευτεί το 1997, και από τον πρώην δήμαρχο της Νέας Υόρκης Ρούντολφ Τζουλιάνι για την προσφορά της στην διαμόρφωση της κουλτούρας της Νέας Υόρκης. Το 2006 κέρδισε δύο βραβεία Telly Awards στις Ηνωμένες Πολιτείες. Το 2007 κερδίζει άλλα δυο ίδια βραβεία για τα ντοκιμαντέρ "Εντατική μιας ζωής" και "Οι εγκλωβισμένοι στην Κύπρο". Υπήρξε η μόνη Ελληνίδα που αποτέλεσε μέλος της κριτικής επιτροπής των βραβείων Emmy Awards.
Είναι ανταποκρίτρια της Φωνής της Αμερικής στην Νέα Υόρκη, ενώ η ραδιοφωνική της εκπομπή "Τα δικά μας" φιλοξενείται στο Μουσείο Ραδιοφώνου και Τηλεόρασης της Αμερικής ως το πιο αντιπροσωπευτικό της ελληνικής γλώσσας. Επίσης είναι πολιτική ανταποκρίτρια της ΕΡΤ 3. Είναι μέλος της Εθνικής Ακαδημίας των Τηλεοπτικών Τεχνών και Επιστημών (National Acacemy Of Television Arts and Sciences, ΝATAS), του Συλλόγου Τεχνολόγων Μηχανικών Πληροφορικής (Σ.Μ.Π.Τ.Ε.), του Φόρεϊγν Εξπρές (Foreighn Press) και του Συνδέσμου Ανταποκριτών των Ηνωμένων Εθνών (United Nations Correspondent Associaltion, UNCA).
Σήμερα ζει και εργάζεται στην Νέα Υόρκη.
Επαρχία Ισκέλε

Η Επαρχία Ισκέλε (τουρκικά: İskele District) είναι επαρχία της Βόρειας Κύπρου. Είναι χωρισμένη σε τρεις υποεπαρχίες: την Υποεπαρχία Ισκελέ, την Υποεπαρχία Μεχμεττσίκ και την Υποεπαρχία Γενί Ερένκιοϊ. Πρωτεύουσά της είναι το Ισκέλε. Ο πληθυσμός της ανερχόταν στις 21.099 κατοίκους το 2006. Ο Καϊμακάμης της (υποκυβερνήτης) είναι ο Μπουνγιαμίν Μερχαμετσίζ.
Η επαρχία αυτή έχει αποσπασθεί από την Επαρχία Γκαζίμαγουσα το 1998.
Μαυρουδής Μπουγαΐδης

Σε συλλογικό επίπεδο

Ξεκίνησε από τα τμήματα υποδομών του Άρη Θεσσαλονίκης, όπου υπέγραψε διετές συμβόλαιο, όντας ένας ταλαντούχος αμυντικός. Αρκετές ήταν οι ομάδες στην Ελλάδα που ενδιαφέρθηκαν για την απόκτηση του Μπουγαΐδη, καθώς είχε εξαιρετική απόδοση τόσο με την ομάδα νέων του Άρη όσο και με την Εθνική Νέων. Τέσσερις ευρωπαϊκές ομάδες εκδήλωσαν ενδιαφέρον για την απόκτησή του, αλλά επέλεξε την ΑΕΚ ως επόμενο σταθμό στην καριέρα του.
Στις 16 Μαΐου 2011, ο Μαυρουδής Μπουγαΐδης υπέγραψε συμβόλαιο τριετούς διάρκειας με την ΑΕΚ, και πραγματοποίησε το ντεμπούτο του στο Europa League, σε έναν αγώνα απέναντι στην Άντερλεχτ, μπαίνοντας ως αλλαγή. Αγωνίστηκε επίσης απέναντι στη Στουρμ Γκρατς για την ίδια διοργάνωση, ενώ είχε καλή απόδοση στους τελευταίους αγώνες της ομάδας του για την περίοδο 2011-12 της ελληνικής Σούπερ Λίγκας. Την περίοδο 2012-13, πήρε φανέλα βασικού, όμως στο τέλος της περιόδου, η ΑΕΚ υποβιβάστηκε για πρώτη φορά στην ιστορία της και ο ίδιος έμεινε αυτόματα ελεύθερος.
Το καλοκαίρι του 2013 συμφώνησε να συνεχίσει την καριέρα του στην ισπανική Γρανάδα και αγωνίστηκε με τη δεύτερη ομάδα του συλλόγου. Τον Ιανουάριο του 2014 παραχωρήθηκε ως δανεικός στην ομάδα που έκανε τα πρώτα του βήματα, τον Άρη Θεσσαλονίκης, ενώ τον Ιούλιο της ίδιας χρονιάς δόθηκε εκ νέου δανεικός στην πολωνική Λέχια Γκντανσκ.
Το καλοκαίρι του 2015 συμφώνησε ως ελεύθερος με τον Πανθρακικό.

Στις εθνικές ομάδες

Υπήρξε διεθνής με την Εθνική Ελπίδων, ενώ είχε διατελέσει διεθνής και στις εθνικές ομάδες των Παίδων και των Νέων, της οποίας υπήρξε μέλος στο Ευρωπαϊκό Πρωτάθλημα Κ-19 του 2012, όταν η Ελλάδα αγωνίστηκε στον τελικό (ηττήθηκε από την Ισπανία με 1-0 και έμεινε στη δεύτερη θέση).

Διακρίσεις

Φιναλίστ στο Ευρωπαϊκό πρωτάθλημα ποδοσφαίρου κάτω των 19 ετών του 2012 με την Εθνική Νέων
Χαμζά Μπέι

Σε ταινίες

Στην ταινία Dracula Untold από τον Gary Shore, το Hamza Bey υποδύεται ο Ferdinand Kingsley.
Ζώνες μίξης δασών-οικισμών

Ο όρος ζώνη μίξης δασών-οικισμών (αγγλικά: Wildland–urban interface συντ. WUI) αναφέρεται στην ζώνη μετάβασης μεταξύ ακατοίκητες εκτάσεις και αστικές περιοχές. Κοινότητες που βρίσκονται εντός 800 μέτρων από τη ζώνη αυτή μπορεί επίσης να περιλαμβάνονται. Τα εδάφη και οι κοινότητες αυτές δεδομένου ότι περιβάλλονται από δάση κινδυνεύουν από πυρκαγιές.
Μάρκο Πάντελιτς

Βιογραφία

Γεννήθηκε στο Βελιγράδι. Καθώς αγωνιζόταν στα τμήματα υποδομών του Εθνικού Αστέρα, ο πατέρας του βρήκε δουλειά στη Θεσσαλονίκη και πήρε την οικογένειά του στην Ελλάδα.
Κωνσταντίνος Δρούλιας

Βιογραφικά στοιχεία

Γεννήθηκε στην Πάτρα και ήταν γιος σταφιδέμπορου του Ανδρέα Δρούλια. Καταγόταν από τους Λαπαναγούς και ο παππούς του, Αναστάσιος Δρούλιας, είχε διατελέσει δήμαρχος Κερπίνης. Είχε άλλα τρία αδέλφια μεταξύ των οποίων και τον Τάση Δρούλια. Σπούδασε νομικά στο Πανεπιστήμιο Αθηνών και οικονομικές επιστήμες στο Λονδίνο. Επέστρεψε στην Πάτρα και ανέλαβε την διεύθυνση του οικογενειακού εμπορικού οίκου. Το 1920 ίδρυσε την “Ανώνυμον Σταφιδική Εταιρεία” με υποκαταστήματα στην Αγγλία, τη Γερμανία και τις Η.Π.Α. ενώ παράλληλα συμμετείχε στην ίδρυση της "Α. Δρούλιας Α.Ε." και της “Ανώνυμος Βιομηχανική Εταιρεία Ξυλείας” (Α.Β.Ε.Ξ.), της οποίας διετέλεσε πρόεδρος της περίοδο 1922 - 1927. Το 1926 ανέλαβε την διεύθυνση της κλωστοϋφαντουργίας “Αφοί Ρετσίνα Α.Ε.” και εν συνεχεία ίδρυσε την εταιρεία “Αλκίνοος Α.Ε. Γεωργικών και Κτηματικών Επιχειρήσεων”, με την οποία δραστηριοποιήθηκε μέχρι και το 1965.
Στις εκλογές του 1923 εξελέγη βουλευτής Πατρών. Είχε επίσης διατελέσει πρόεδρος της Πανελληνίου Ενώσεως Βιομηχάνων (1936 - 1937) και αντιπρόεδρος του Συνδέσμου Ελλήνων Βιομηχάνων (1937).
Απεβίωσε το 1976 στην Αθήνα. Ήταν παντρεμένος με την Ντόρα Ρετσίνα, εγγονή του Θεόδωρου Ρετσίνα, και είχαν αποκτήσει τον Ανδρέα Δρούλια, σύζυγο της Λουκίας Θρασύβουλου Ζαΐμη, και την Κάτια Δρούλια, σύζυγο του Λουκά Ράλλη, εμπόρου, γιου του Sir Στρατή Ράλλη και γόνου της εμπορικής οικογένειας Ράλλη.
Φθοραιθίνιο

Με απόσπαση υδραλογόνων

Με απόσπαση δύο μορίων υδραλογόνου από 1,1-διαλο-1-φθοροαιθάνιο ή 1,2-διαλο-1-φθοροαιθάνιο ή και 1,1-διαλο-2-φθοροαιθάνιο, με χρήση υδροξειδίου του νατρίου (NaOH), με καλύτερα αποτελέσματα αν τα άλλα αλογόνα δεν είναι κι εκείνα φθόριο, παράγεται φθοραιθίνιο.:

Με απόσπαση αλογόνου

Με απόσπαση δύο μορίων αλογόνου από 1,1,2,2-τετρααλο-1-φθοροαιθάνιο, με χρήση ψευδαργύρου (Zn), παράγεται αιθινυλοφθορίδιο. Καλύτερη απόδοση αν τα άλλα αλογόνα δεν είναι κι εκείνα φθόριο παράγεται φθοραιθίνιο:

Από χλωραιθίνιο

Με επίδραση φθοριούχου υφυδραργύρου (Hg₂F₂) σε χλωραιθίνιο παράγεται φθοραιθίνιο:

Καταλυτική υδρογόνωση

Με καταλυτική υδρογόνωση φθοραιθίνιου σχηματίζεται αρχικά φθοραιθένιο, και στη συνέχεια, με περίσσεια υδρογόνου φθοραιθάνιο.:

Αλογόνωση

Με επίδραση αλογόνου (X₂) (αλογόνωση) σε φθοραιθίνιο έχουμε προσθήκη στον τριπλό δεσμό. Παράγεται αρχικά 1,2-διαλο-1-φθοροαιθένιο, και στη συνέχεια, με περίσσεια αλογόνου, 1,1,2,2-τετρααλο-1-φθοροαιθάνιο.:

Υδραλογόνωση

Με προσθήκη υδραλογόνων (HX) (υδραλογόνωση) σε φθοραιθίνιο παράγεται αρχικά 1-αλο-1-φθοροαιθένιο και στη συνέχεια, με περίσσεια υδραλογόνου, 1,1-διαλο-1-φθοροαιθάνιο.:

Υδροκυάνωση

Με προσθήκη υδροκυανίου (HCN) (υδροκυάνωση) σε φθοραιθίνιο παράγεται 2-φθοροπροπενονιτρίλιο:

Προσθήκη μονοξειδίου του άνθρακα

1. Με προσθήκη μονοξειδίου του άνθρακα (CO) και νερού (H₂O) σε φθοραιθίνιο, παράγεται 2-φθοροπροπενικό οξύ:
2. Με προσθήκη μονοξειδίου του άνθρακα (CO) και αλκοόλης (ROH) σε φθοραιθίνιο, παράγεται 2-φθοροπροπενικός αλκυλεστέρας:

Προσθήκη αλκοολών

Με επίδραση αλκοόλης (ROH) σε φθοραιθίνιο παράγεται 1-αλκοξυ-1-φθοραιθάνιο:

Προσθήκη καρβονικών οξέων

Με επίδραση καρβονικών οξέων (RCOOH) σε φθοραιθίνιο παράγεται αλκυλοκαρβοξυλικός (1΄-φθοροαιθενυλ)εστέρας:

Οζονόλυση

Με επίδραση όζοντος (οζονόλυση) σε φθοραιθίνιο, παράγεται αρχικά ασταθές οζονίδιο, που τελικά διασπάται σε φορμυλομεθανοϋλοφθορίδιο:

Επίδραση πυκνού υπερμαγγανικού καλίου

Με επίδραση πυκνού διαλύματος υπερμαγγανικού καλίου (KMnO₄) σε φθοραιθίνιο παράγεται φθοροφορμυλομεθανικό οξύ:

Παραγωγή αιθέρα

Με επίδραση αλκοολικού άλατος (RONa) σε φθοραιθίνιο σχηματίζεται αιθινυλοαλκυλοαιθέρας (HC≡COR):

Παραγωγή αλκαδιινίου

Με επίδραση αλκινικού άλατος (RC≡CNa) σε φθοραιθίνιο σχηματίζεται αλαλκαδιίνιο (RC≡CC≡CH). Π.χ.:

Παραγωγή εστέρα

Με επίδραση καρβοξυλικού άλατος (RCOONa) σε φθοραιθίνιο σχηματίζεται καρβονικό αιθινυλεστέρα (RCOOC≡CH):

Παραγωγή νιτριλίου

Με επίδραση κυανιούχου νατρίου (NaCN) σε φθοραιθίνιο σχηματίζεται προπινονιτρίλιο (ΗC≡CCN):

Παραγωγή αλκινίου

Με επίδραση αλκυλολιθίου (RLi) σε φθοραιθίνιο σχηματίζεται αλκίνιο:

Παραγωγή θειαιθέρα

Με επίδραση θειολικού νατρίου (RSNa) σε φθοραιθίνιο σχηματίζεται αιθινυλοαλκυλοθειαιθέρας (RSC≡CH):

Παραγωγή αιθινυλιωδιδίου

Με επίδραση ιωδιούχου νατρίου (NaI) σε φθοραιθίνιο σχηματίζεται ιωδαιθίνιο (HC≡CI):

Παραγωγή νιτροπαραγώγων

Με επίδραση νιτρώδους αργύρου (AgNO₂) σε φθοραιθίνιο σχηματίζεται νιτροαιθίνιο (ΗC≡CNO₂):

Παραγωγή αιθινυλοβενζολίου

Με αιθινυλίωση κατά Friedel-Crafts βενζολίου παράγεται αιθινυλοβενζόλιο:
Βάνια Κωνσταντίνου

Βιογραφικά

Γεννήθηκε στην Πόλη Χρυσοχούς και μεγάλωσε στη Λεμεσό. Πατέρας της ο Χρυσόστομος Μυριανθόπουλος, δάσκαλος και διευθυντής του Ελένειου Δημοτικού Σχολείου. Στο Λανίτειο Γυμνάσιο, όπου φοίτησε πρωταγωνιστούσε στα θεατρικά έργα που παρουσίαζε το σχολείο. Φοίτησε στη Νομική Αθηνών και στην Σχολή Καλών Τεχνών. Αρχισε να εργάζεται ως εκφωνήτρια στο Ραδιοφωνικό Ίδρυμα Κύπρου από το 1958. Εκεί παρέμεινε για 30 χρόνια. Πρωταγωνίστησε σε πολλές θεατρικές παραστάσεις και αργότερα σε τηλεοπτικές σειρές του ΡΙΚ. Το 1959 παντρεύτηκε τον Βάσο Κωνσταντίνου. Απέκτησαν την Ιόλη και το Γιάννη.

Τιμές

Στις 12 Απριλίου 2014 έγιναν τα αποκαλυπτήρια πλάκας προς τιμήν της Βάνιας και φυτεύτηκαν 200 δέντρα σε χώρο πρασίνου που ονομάστηκε «Βάνια Κωνσταντίνου», σε περιοχή της Λακατάμιας. Λεπτομέρειες της εκδήλωσης παρουσιάζονται στη μηνιαία εφημερίδα ΛΑΚΕΔΑΙΜΩΝ, που διανέμεται δωρεάν στη Λακατάμια.
Αρχαιολογικό Μουσείο Πόρου

Το Αρχαιολογικό Μουσείο Πόρου είναι ένα μουσείο που βρίσκεται στην πλατεία Κορυζή στον Πόρο. 
Το μουσείο χτίστηκε τη δεκαετία του 1960 σε οικόπεδο που δωρίστηκε από την οικογένεια Κορυζή. Οι εκθέσεις του μουσείου χρονολογούνται από τη μυκηναϊκή εποχή μέχρι τη ρωμαϊκή εποχή. 
Το μουσείο περιλαμβάνει μια αξιοσημείωτη συλλογή αντικειμένων που ανασκάφηκαν από τη Γαλλική Αρχαιολογική Σχολή στην Τροιζήνα, όπως συλλογές από επιτύμβιες στήλες, αρχαίες επιγραφές και γεωμετρικά αγγεία. Η συλλογή περιλαμβάνει επίσης, ανασκαφές του ιερού του Ποσειδώνα στην Καλαύρεια, αρχαίες επιγραφές και ελληνιστικά ειδώλια από τον Άγιο Κωνσταντίνο στα Μέθανα και αντικείμενα όπως αγγεία, χάλκινα δοχεία και ειδώλια από τις παλιές ανασκαφές στην Ερμιόνη.
Depressive suicidal black metal

Το Depressive Suicidal Black Metal (ή συχνότερα D.S.B.M, δηλ. Καταθλιπτικό αυτοκτονικό black metal) είναι είδος black metal μουσικής. Πολλές φορές χρησιμοποιούνται οι όροι Depressive Black Metal ή Suicidal Black Metal ή Suicidal Depressive Black Metal. Πέρα από τον όρο που συναντάται, το νόημα δεν αλλάζει. Η μουσική δεν παρουσιάζει διαφορές, παραμένει καταθλιπτική και αυτοκτονική.

Μέλη

Συνήθως, τα D.S.B.M συγκροτήματα είναι one-man band, δηλαδή αποτελούνται από ένα άτομο/μέλος το οποίο παίζει όλα τα μουσικά όργανα.

Στοιχεία

Η μουσική συνήθως έχει αργό επαναλαμβανόμενο ρυθμό και καταθλιπτική ατμόσφαιρα αν και αυτό δεν ισχύει πάντα μιας και πολλά συγκροτήματα χρησιμοποιούν πολλές εναλλαγές ρυθμού, συναισθημάτων και φωνητικών τα οποία πάλι δημιουργούν ένα σκοτεινό συναίσθημα θλίψης,απομόνωσης και αγανάκτησης. Τα φωνητικά διαφέρουν από συγκρότημα σε συγκρότημα, αν και συνήθως είναι τσιριχτά και σπαρακτικά κάτι που ταιριάζει απόλυτα με την καταθλιπτική ατμόσφαιρα που δημιουργεί η μουσική. Υπάρχει χρήση ηλεκτρικής κιθάρας με έντονη παραμόρφωση, μπάσου και τυμπάνων. Επίσης υπάρχει συχνή χρήση ακουστικής κιθάρας και πλήκτρων.
Η μουσική των D.S.B.M συγκροτημάτων μερικές φορές δεν διαφέρει πολύ από αυτή των black metal συγκροτημάτων αλλά αυτό δεν σημαίνει πως κάποιο συγκρότημα παύει να είναι D.S.B.M αν το μουσικό του ύφος είναι παρόμοιο με αυτό του παραδοσιακού black metal.
Κάντσι (κέρατο)

Ένα Κάντσι (γεωργιανά: ყანწი) είναι ένα παραδοσιακό γεωργιανό κέρατο ποτού στο πολιτισμό ποτού, συνήθως κατασκευασμένα από ραμ ή κέρατα κατσίκας. Μερικές φορές μπορεί να κατασκευαστεί επίσης από κέρατα ταύρου.
Ώρα στη Γεωργία (χώρα)

Η ώρα Γεωργίας (GET) — είναι η ζώνη ώρας που χρησιμοποιείται στην Γεωργία (χώρα).Μετακινήθηκε από την ζώνη UTC+04:00 στην ζώνη UTC+03:00 στις 27 Ιουνίου 2004, και μετακινήθηκε ξανά στην ζώνη UTC+04:00 στις 27 Μαρτίου 2005.

Βάση δεδομένων ζωνών ώρας ΙΑΝΑ

Η βάση δεδομένων ζωνών ώρας ΙΑΝΑ έχει μια ζώνη για την γεωργία στο αρχείο zone.tab, και λέγεται Ασία/Τμπιλίσι.
Κάρλτον, Βικτώρια

Το Κάρλτον (Carlton) είναι ένα προάστιο της κεντρικής Μελβούρνης, το οποίο απέχει 2 χιλιόμετρα βόρεια από το κέντρο της πόλης και έχει πληθυσμό 13.509 (2011) .
Το Κάρλτον που φημίζεται για τα πολλά ιταλικά εστιατόρια του και για αυτόν τον λόγο ονομάζεται και «Μικρή Ιταλία» (Little Italy). Είναι γνωστό επίσης για την Βικτωριανή αρχιτεκτονική του και τις Ευρωπαϊκού τύπου πλατείες του. Στο Κάρλτον βρίσκονται και οι Κήποι του Κάρλτον (Carlton Gardens), στους οποίους βρίσκεται το Βασιλικό Κτίριο Εκθέσεων (Royal Exhibition Building), ένα από τα λίγα τεχνητά Μνημεία Παγκόσμιας Κληρονομιάς της Αυστραλίας.
Νικόλας Αβαντσίνι

Βιογραφικά στοιχεία

Ο Αβαντσίνι γεννήθηκε στο Τυρόλο. Εισήλθε στην Εταιρεία του Ιησού, το 1677, και για λίγα χρόνια κατείχε την έδρα της ρητορικής και της φιλοσοφίας στο Γκρατς, ενώ αργότερα της θεολογίας, στη Βιέννη. Ο Αβαντσίνι υπήρξε, πρύτανης σε Κολέγια, του Πάσσαου, της Βιέννης και του Γκρατς.
Ως θεατρικός συγγραφέας, επιβλήθηκε με το έργο Pietras victris. Ενώ έγραψε, συνολικώς, 27 θεατρικά έργα, τα οποία κυκλοφόρησαν υπό τον γενικό Poesia Dramatica (1655-1685). Κυκλοφόρησε συλλογή, το 1651, με ποιήματα και λατινικές ωδές, τιτλοφορώντας την Ecatobme odarum, αλλά και θεολογικά έργα Conclusiones Theologicae (1670). Εκ των θεολογικών έργων του, την μεγαλύτερη απήχηση την έλαβε το Η Ζωή και η Διδασκαλία του Ιησού (Vita et doctrina Jesus Christi).
Ντόνσκι (περιφέρεια Ταμπόφ)

Γεωγραφική θέση

Το Ντόνσκογιε βρίσκεται στο νοτιοδυτικό μέρος της περιφέρειας Ταμπόφ. Επίσης, βρίσκεται στο νοτιοδυτικό μέρος της χώρας. 

Ζώνες ώρας

Το χωριό χρησιμοποιεί την Ώρα Μόσχας. Η ζώνη ώρας είναι η  UTC+3.